**Tevel Község Önkormányzata Képviselő-testületének**

**8/2018. (XII.04.) önkormányzati r e n d e l e t e**

**az anyakönyvi események engedélyezésének szabályairól, valamint az azokért fizetendő díjak mértékéről szóló 13/2016. (XII. 7.) önkormányzati rendelet módosításáról**

Tevel Község Önkormányzatának Képviselő-testülete az Alaptörvény 32. cikk (1) bekezdés a) pontjában meghatározott feladatkörében eljárva, az anyakönyvi eljárásról szóló 2010. évi I. törvény 96.§-ban kapott felhatalmazás alapján a következőket rendeli el:

**1.§**

Az anyakönyvi események engedélyezésének szabályairól, valamint az azokért fizetendő díjak mértékéről szóló 13/2016. (XII. 7.) önkormányzati rendelet (továbbiakban: Rendelet) az alábbi 6/A. §-al egészül ki:

(1) A munkáltató az anyakönyvi esemény lebonyolításában közreműködő anyakönyvvezetők részére évente egy alkalommal, tárgyév március 15. napjáig történő kifizetéssel bruttó 45.000 Ft összegű ruházati költségtérítést biztosít.

(2) A kifizetett ruházati költségtérítés felhasználása és elszámolása az alábbiak szerint történik:

a) az összeg felhasználásával az anyakönyvvezető köteles a tárgyév december 15. napjáig elszámolni

b) az anyakönyvvezető a ruházati költségtérítést az alábbi ruházat megvásárlás fordíthatja: ruha, szoknya, kosztüm, blúz, nadrág, zakó, ing, blézer, felső, szandál, cipő, csizma, sál, harisnya, öv.

**2.§**

(1) Jelen rendelet 2019. január 1. napján lép hatályba, és az azt követő napon hatályát veszti.

(2) A rendelet kihirdetéséről a jegyző az SZMSZ-ben maghatározottak szerint a Teveli Közös Önkormányzati Hivatal teveli irodájának hirdetőtábláján történő kifüggesztése útján gondoskodik.

####  **Héri Lászlóné dr. Hoffmann Adél**

####  **polgármester jegyző**

**Kihirdetési záradék:**

**Jelen rendelet kihirdetésre került2018. december 4. napján**

**dr. Hoffmann Adél**

**jegyző**